18 મહિના પહેલા AMC દ્વારા સૌપ્રથમ કાર્યવાહી ખેતલાઆપા સામે કરવામાં આવી હતી. 25 એપ્રિલ 2017ના રોજ AMC દ્વારા તેમને પ્રથમ નોટિસ ફટકારવામાં આવી હતી. ખાનગી જમીન પર કાયમી બાંધકામ ઊભું કરી ટ્રાફિક વધાર્યાનું કહીને નોટિસ અપાઈ હતી. દુકાનદારોએ AMCને નોટિસનો જવાબ આપ્યો પરંતુ તે સંતોષકારક ન જણાતાં AMCએ 8 મે 2017ના રોજ ફરીથી નોટિસ આપી. દુકાનદારોએ AMCને ખાતરી આપી કે આ વિસ્તારમાં ટ્રાફિક નહીં ખોરવાય તેનું ધ્યાન રાખશે. તેમ છતાં કોર્પોરેશને કેટલુંક બાંધકામ તોડી પાડ્યું અને જમીન સીલ કરી દીધી. દુકાનદારોએ એડમિનિસ્ટ્રેટીવ ચાર્જિસ ચૂકવ્યા બાદ જ તેમને ફરી ધંધો શરૂ કરવા દેવાયો.